WICE บวก 5% ลุ้นงบ Q2 โตดี ขนส่งทางทะเลหนุนเด่น แนะซื้อเป้า 18.50 บ.
WICE บวก 5% ลุ้นงบ Q2/65 โตดี ขนส่งทางทะเลหนุนเด่น จับตากำไรทั้งปีทะลุ 647 ลบ. แนะซื้อเป้า 18.50 บ.
WICE บวก 5% ลุ้นงบ Q2/65 โตดี ขนส่งทางทะเลหนุนเด่น จับตากำไรทั้งปีทะลุ 647 ลบ. แนะซื้อเป้า 18.50 บ.
5 ก.ค. 2565

ผู้สื่อข่าวรายงานว่า วันนี้(5 ก.ค.65) ราคาหุ้นบริษัท ไวส์ โลจิสติกส์ จำกัด (มหาชน)  หรือWICE ณ เวลา 14:44 น. อยู่ที่ระดับ 12.60 บาท บวก 0.60 บาท หรือ 5.00% ราคาสูงสุด 12.60 บาท ราคาต่ำสุด 12.10 บาท  ด้วยมูลค่าซื้อจาย 59.65 ล้านบาท

บล.เคทีบีเอสที ระบุในบทวิเคราะห์วันนี้(5 ก.ค.2565) ว่า  บริษัท ไวส์ โลจิสติกส์ จำกัด (มหาชน)  หรือWICE คงแนะนำ “ซื้อ” แต่ปรับราคาเป้าหมายลงเป็น 18.50 บาท อิงปี 2565 PER ที่ 18.5 เท่า เศรษฐกิจโลกที่ชะลอตัวอาจกระทบก าลังซื้อ สำหรับแนวโน้มกำไรไตรมาส 2/2565 จะยังทำได้ดีที่ 160 ล้านบาท (โต 44% เทียบช่วงเดียวกันของปีก่อน, +2% เทียบไตรมาสก่อนหน้า) โดยกำไรยังเติบโตได้ดีจากธุรกิจการขนส่งสินค้าทางทะเล (Sea Freight)ที่ยังเติบโตโดดเด่น เทียบช่วงเดียวกันของปีก่อน และกลับมาดีขึ้นเล็กน้อย เทียบไตรมาสก่อนหน้า จากปริมาณการขนส่งที่ยังเติบโตได้ต่อเนื่อง โดยเฉพาะตลาดสหรัฐ ช่วยชดเชยค่าระวางเรือที่ลดลง
โดยยังคงประมาณการกำไรสุทธิปี 2565 ที่ 647 ล้านบาท (โต 21% เทียบช่วงเดียวกันของปีก่อน) โดยกำไรครึ่งแรกปีนี้จะคิดเป็น 49% จากทั้งปี สำหรับครึ่งหลังปี 2565 จะดีขึ้นจากครึ่งแรกปี 2565 จากธุรกิจ sea freight ที่ยังเติบโตได้จากการเข้าสู่ high season โดยตลาดสหรัฐยังได้ปัจจัยหนุนจากแผนการลดภาษีนำเข้าเพื่อแก้ปัญหาเงินเฟ้อ
ขณะที่จีนจะดีขึ้นจากการผ่อนคลายล็อกดาวน์ และธุรกิจ cross border จะฟื้นตัว จากการเปิดด่านชายแดนจีนกลับมาเป็นปกติ ทำให้ปริมาณการขนส่งข้ามพรมแดนปรับตัวดีขึ้น และการที่โรงงานในจีนกลับมาเปิดตามปกติทำให้ปัญหา supply chain ดีขึ้น และการขนส่งสินค้าปรับตัวเพิ่มขึ้น ราคาหุ้นปรับตัวลงและ underperform SET ลดลง 20% ในช่วง 3 เดือน จากจีนประกาศล็อกดาวน์และค่าระวางเรือที่ปรับตัวลดลง
งนี้แนะนำ “ซื้อ” โดยราคาหุ้นได้ปรับลดลงสะท้อนปัจจัยดังกล่าวมากแล้ว ปัจจุบันเทรด 2022E PER น่าสนใจที่ 12.1 เท่า ขณะที่จีนเริ่มผ่อนคลายล็อกดาวน์มากขึ้นในเดือน มิ.ย.22 ทำให้ปริมาณการขนส่งในจีนกลับมาดำเนินการได้ตามปกติ และมีแนวโน้มดีขึ้นในครึ่งหลังปี 2565 ซึ่งจะทำให้ค่าระวางเรือจะมีโอกาสฟื้นตัวได้ดีขึ้นด้วย สำหรับด้านกำไรสุทธิในปี 2565 ประเมินจะยังคงเติบโตได้ดีเฉลี่ย 18% CAGR